Den Vest-Sjællandske Avis, 1841-07-09
J Aarhuus Avis Nr. 112 læses følgende meddeelte Artikel: "J dette Blads Nr. 99 har en Jndsender, der underskriver sig Fæstebonde paa SorøAcademiens nordre Godsdistrict, jamret sig over Bøndernes Kaar paa Academiets Godser. - Som Ret bør være Ret, saa bør dog ogsaa kun Sandhed passere for Sandhed. Jndsenderen heraf har vel hørt, det foruroligede Bondestanden, at en Fæstegaard i Munkebjergbye, som nylig var ledig, gik ud fra Familien, blev stillet til Auction og bortarvefæstet for 3000 Rbd. eller saa omtrent. - Det heed sig, at herefter kunde hver Mand befrygte, at hans Børn saaledes ville blive forskudte fra deres Fædrenegaard; men den rette Sammenhæng var dog, at den sidste Fæsters Søn, som angives fornrettet, end ikke var mindreaarig, men ganske umyndig, ikkun 17 Aar gammel; altsaa end ikke istand til lovlig at kunne fæste Gaarden. – Nu lod Academiet Gaarden stille til Auction; her bødes 1400 Rbd. i Jndfæstning; meere end det dobbelte eller 3110 Rbd. for Arvefæste; Academiet antog det sidste, anderledes kunde Bestyrelsen dog neppe have forsvaret at handle. Man siger: til saadanne Priser kan ingen fattig Karl komme i Gaard; men hvor kan uformuende Folk nuomstunder komme i Næringsvei ved Landbruget? Hvad mon man vilde have sagt, om Gaarden underhaanden var bleven bortfæstet for den Jndfæstning, her sædvanlig tages, 2 a 300 Rbd. Een kunde jo dog kun have faaet den; og hvem det var bleven, vilde de andre Lysthavende dog med Føie kunne have besværet sig over, at de ikke var blevne givne Leiligheden, som de ved Auctionen fik, til at concurrere om den; men nu gaves just alle Lysthavende Leilighed til at erhverve sig Gaarden; og at den dreves saa høit op, vidner dog afgjørende om, at Afgifterne erkjendes for at være billige. - Der siges ikke destomindre, at der paa Academiets Godser ere skuffelige Bønder lodder", som ere paalagte en Afgift af 42 Tdr. Sæd. Dette maa dog nok være en Feiltagelse, med mindre der skulde være Tiender indbefattede i Afgiften; thi jeg har aldrig hørt saadant. Skulde det være Tilfældet, er det ventelig ved enkelte Gaarde, som til et ringe Hartkorn har et meget stort Jordtillæg. – Saavidt min Erfaring strækker sig, faae Bøndernes Børn paa Academiets Godser altid Forældrenes Gaard, naar de ikke ere ganske uskikkede til at modtage den, i Jndfæstningen har jeg heller ikke mærket til nogen Forhøielse. Selv efterat det har viist sig, at der i Jndfæstning af foromhandlede Gaard kunde faaes 1400 Rbd., er af flere endog bedre Gaarde, som ere gaaede fra Forældre til Børn, ikkun taget i Jndfæstning, hvad der dog, naar man vil være upartisk, maa erkjendes for at være meget billigt, 2 høist 300 Rbd. - Hvorledes det forholder sig med Bonden i Braabye, om hvem der fortælles, at han blev sat fra Gaarden for en Restance af 41 Rbd., veed jeg vel ikke; men en Hage er der vel ogsaa ved denne Sag. - Bonden i Gyrstinge, som siges at være "smidt fra Gaarden" – lod sig udløse og fik Tilladelse til at lade sig udløse, skjøndt han havde stor Restance, af en selvvalgt Mand mod en Afstaaelse af ikke mindre end 1200 Rbd.; og Mulcten, som han efter Forlig erlagte for Fæsteforsiddelse, blev tildeelt Fattigkassen. - Disse Oplysninger har Sandhedskjærlighed tilskyndet mig at meddele. - En Arvefæster paa Sor Academies Gods.